Áfram verður lokað fyrir aðgengi almennings að gosstöðvunum í Meradölum i dag vegna veðurs. Á meðan verður tækifærið nýtt til að laga gönguleið A, sem er sú gönguleið sem flestir fara þegar gengið er að gosstöðvunum. Einnig verður unnið að öðrum lagfæringum á svæðinu. Að öllu óbreyttu verður opnað fyrir aðgengi að eldgosinu klukkan tíu í fyrramálið. Enginn björgunarsveitarmaður verður á fjallinu í dag til að aðstoða þá sem lenda í vandræðum.
Veðurspá fyrir daginn er slæm. Strax upp úr eitt verður mjög hvasst þarna við eldstöðvarnar og mikil rigning. Þannig að það var ákvörðun tekin um að halda lokun til streitu á fundi viðbragðsaðila
núna klukkan hálf níu í morgun.
Segir Úlfar Lúðvíksson lögreglustjóri á Suðurnesjum. Á sama tíma stendur til að nota tækifærið og fara með vinnuvélar inn að gosstöðvunum og laga gönguleið A, en það er sú gönguleið sem flestir fara til að skoða gosið.
Það þarf eftir sem áður að gera þarna ákveðnar lagfæringar. Svo er bara veðurútlitið slæmt þannig að þetta fer ágætlega saman.
Reyna þá að gera aðgengið betra, nota tækifærið þegar svæðið er lokað.
Í tilkynningu frá lögreglunni á Suðurnesjum er bent á að björgunarsveitin Þorbjörn muni hvíla sitt fólk í dag þar sem mikið hafi mætt á því undanfarið. Enginn björgunarsveitarmaður verður á fjallinu í dag og því ekki hægt að aðstoða þá sem þurfa þess komi eitthvað upp á. Ekki verður því hægt að tryggja öryggi fólks á svæðinu. Úlfar segir lögregluna verða með vakt við Suðurstandarveg í dag.
Við erum með vakt þarna og lögreglan fylgist með Suðurstrandarvegi.
Jú, við verðum með vakt þarna í dag.
Áfram verður lokað fyrir aðgengi almennings að gosstöðvunum í Meradölum í dag vegna veðurs. Tækifærið verður nýtt til lagfæringa á svæðinu, meðal annars á aðal gönguleiðinni. Enginn björgunarsveitarmaður verður á fjallinu í dag til að aðstoða þá sem lenda í vandræðum. Opnað verður að gosinu klukkan tíu á morgun, að öllu óbreyttu. 